stanford-oval/wikipedia huggingface dataset:
Pakkosterilisointi
Pakkosterilisointi maittain > Pohjoismaat > Ruotsi > Historia

1920-luvun alusta lähtien Ruotsi oli rotubiologian johtava maa, jonne perustettiin ensimmäinen valtiollinen rotuinstituutti. Vuosia myöhemmin Saksassa perustettiin vastaava instituutti, johon haettiin oppia Ruotsista.
Vuosina 1935–1975 voimassa olleen eugeniikkaohjelman aikana Ruotsissa steriloitiin vasten ihmisen tahtoa 63 000 ihmistä, jotka katsottiin sopimattomiksi kansankotiaatteen arvoihin, kuten ihmiset, joilla oli vamma tai he voivat henkisesti pahoin. Sterilisaatiosta 93 % oli naisia ja 7 % miehiä. He olivat etenkin työväenluokkaa. Eugeniikan eli hyväsyntyisyysohjelman mukaan esimerkiksi perinnöllisesti sairaiden ja vajaaälyisten lisääntyminen oli estettävä. Epilepsiaa sairastavat ja kaikki mielisairaalassa olleet pääsivät naimisiin vain, jos suostuivat steriloitaviksi. Mielisairaalat olivat vankilaa tai keskitysleiriä tarkoitukseltaan vastaavia varastointi- ja vangitsemispaikkoja.
Vuonna 1997 ruotsalaisissa historiankirjoissa ja koulukirjoissa ei mainittu enää lähes mitään 40 vuotta kestäneestä pakkosterilointipolitiikasta. Saamelaisiin kohdistunut pakkosterilisaatioita sisältänyt rodunjalostusohjelma paljastettiin julkisuuteen samana vuonna, jolloin valtio järjesti virallisen tutkinnan.
Pakkosterilisointi maittain > Pohjoismaat > Suomi > Historia

T. M. Kivimäen johtama oikeistohallitus sääti lain pakkosteriloinnista vuonna 1935. Laki syntyi 1920-luvun lopussa asiaa pohtineen komitean mietinnön pohjalta. Siihen kuuluivat oikeusneuvos Walter Andersin, lääkintöneuvos E. J. Horelli, dosentti Arne Palmén ja professori Harry Federley.
Vuosina 1935–1970 Suomessa steriloitiin noin 43 000 ihmistä lääketieteellisten, yli 7 500 rotuhygieenisten, yli 3 000 sosiaalisten ja pari sataa muiden syiden perusteella. Valtaosa sosiaalisin perustein pakkosteriloiduista oli aviottomien lapsien äitejä, koska kunnat eivät halunneet lisää köyhäinhoidon hoidettavia. Lääketieteellisistä syistä pakkosteriloidut olivat esimerkiksi ihmisiä, joilla oli mielisairaus, kuten skitsofrenia-diagnoosi, ihmisiä, joilla oli kehitysvamma, tai ”moraalittomina” pidettyjä ihmisiä. Rotuhygieenisillä syillä perusteltavista sterilisaatioista luovuttiin Suomessa vuonna 1969 ja muista pakkosteriloinneista pääosin 1970-luvulla.
Aiheesta muualla

Steriloimislaki 24.4.1970/283 Finlex: ajantasainen lainsäädäntö. Arkistoitu 28.6.2018. Viitattu 26.5.2018.
Mielisairaitten ja heikkomielisten sterilisoiminen olisi lailla viipymättä säädettävä. Tohtori I. Kalpa selostaa sterilisoimiskysymyksen vaiheita Suomessa. Lukuisia kuvaavia esimerkkejä vajaakykyisten aiheuttamasta kansanaineksen huononemisesta, Aamulehti, 09.08.1934, nro 211, s. 2, Kansalliskirjaston digitaaliset aineistot
Guti

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José María Gutiérrez Hernández
Syntymäaika: 31. lokakuuta 1976 (ikä 48)
Syntymäpaikka: Torrejón de Ardoz, Espanja
Pelipaikka: keskikenttäpelaaja
Pituus: 185 senttimetriä
Junioriseurat
1986–1995: Real Madrid
Seurat
| Vuodet | Seura | O | (M) |
| 1995–1996 | Real Madrid B | 26 | (11) |
| 1995–2010 | Real Madrid | 387 | (46) |
| 2010–2011 | Beşiktaş | 23 | (7) |
| Yhteensä | Yhteensä | 436 | (64) |
Maajoukkue
| 1999–2005 | Espanja | 13 | (3) |
 Seurajoukkueuran tilastot kattavat vain kansalliset sarjat.
José María Gutiérrez Hernández eli Guti (s. 31. lokakuuta 1976 Torrejón de Ardoz, Madridin maakunta, Espanja) on espanjalainen entinen jalkapalloilija. Hän oli pelipaikaltaan keskikenttäpelaaja.
Seurajoukkueura

Guti on Real Madridin kasvatti. Hän debytoi seuran reservijoukkueessa Real Madrid B:ssä vuonna 1995 ja jo saman vuoden aikana edustusjoukkueessa. Ensimmäisen pääsarjaottelunsa hän pelasi 2. joulukuuta 1995 Sevillaa vastaan. Gutin pelipaikka on yleensä keskikentän keskustassa, jossa hän toimii pelintekijänä, mutta kaudella 2000–2001 häntä peluutettiin myös hyökkääjänä. Tuolla kaudella hän teki 14 maalia Espanjan pääsarjassa. Guti jätti Real Madridin 15 seuran edustusjoukkueessa pelaamansa kauden jälkeen heinäkuussa 2010. Hän saavutti joukkueessa 15 eri mestaruutta ja pelasi kaikkiaan 542 ottelussa, joissa hän teki 77 maalia.
Guti jatkoi pelaajauraansa turkkilaisessa Beşiktaşissa, jota valmensi Real Madridin entinen valmentaja Bernd Schuster. Hän teki seuran kanssa kaksivuotisen sopimuksen heinäkuussa 2010. Hän pelasi ensimmäisen virallisen ottelunsa istanbulilaisseurassa 14. elokuuta 2010 Bucasporia vastaan. Kauden 2010–2011 päätteeksi Guti saavutti seuran kanssa Turkin cupin mestaruuden. Kilpailun loppuottelussa Beşiktaş voitti İstanbul BB:n rangaistuspotkuilla. Kaudella 2011–2012 hän ei kuitenkaan sopinut uuden valmentajan Carlos Carvalhalin suunnitelmiin, ja hän ja seura purkivat sopimuksensa marraskuussa 2011.
Maajoukkueura

Espanjan maajoukkueessa Guti debytoi 5. toukokuuta 1999 Kroatiaa vastaan. Hän ei ole pelannut arvokilpailuissa A-maajoukkuetasolla, mutta junioreissa hän on voittanut Euroopan-mestaruuden sekä alle 18- että alle 21-vuotiaissa.
Saavutukset

Espanjan pääsarjamestaruus: 1997, 2001, 2003, 2007, 2008
Espanjan supercup: 1997, 2001, 2003, 2008
Turkin cup: 2011
Mestarien liiga: 1998, 2000, 2002
Uefa-supercup: 2002
Intercontinental Cup: 1998, 2002
Alle 18-vuotiaiden Euroopan-mestaruus: 1995
Alle 21-vuotiaiden Euroopan-mestaruus: 1998
Yksityiselämä

Guti oli naimisissa espanjalaisen mallin ja televisiojuontajan Arancha de Beniton (s. 1969) kanssa vuosina 1999–2009. Heillä on kaksi lasta, Zaira (s. 2000) ja Aitor (s. 2002). Kaudesta 2007–2008 lähtien Guti on käyttänyt pelipaidassaan nimeä Guti. Haz, jonka loppuosa tulee hänen äidinpuoleisen sukunimensä Hernándezin ja hänen lastensa nimien alkukirjaimista.
Guti on tehnyt cameo-esiintymisen elokuvissa Torrente 3: El protector (2005) ja Goal II: Living the Dream (2007).
Aiheesta muualla

Kuvia tai muita tiedostoja aiheesta Guti Wikimedia Commonsissa
Guti Real Madridin sivustolla (espanjaksi)
Guti BDFutbol-sivustolla (englanniksi)
Chris Evans

| Chris Evans |
| --- | --- |
 Chris Evans vuonna 2020.
Henkilötiedot
Koko nimi:  Christopher Robert Evans
Syntynyt: 13. kesäkuuta 1981 (ikä 43) Boston, Massachusetts, Yhdysvallat
Näyttelijä
Aktiivisena:  2000–
Merkittävät roolit:  Fantastic Four Fantastic Four: Hopeasurffari Marvel Cinematic Universe
 Nimikirjoitus
Aiheesta muualla
IMDb 
Elonet
Christopher Robert Evans (s. 13. kesäkuuta 1981 Boston, Massachusetts) on yhdysvaltalainen näyttelijä. Hänet tunnetaan supersankarirooleistaan Liekkinä elokuvissa Fantastic Four ja Fantastic Four: Hopeasurffari sekä Kapteeni Amerikkana Marvel Cinematic Universen elokuvissa.
Lapsuus ja nuoruus

Evans syntyi Bostonin Framinghamissa, Massachusettsissa ja kasvoi Sudburyssa, Massachusettsissa. Hänen isänsä oli hammaslääkäri ja äitinsä tanssija, ja hänellä on kaksi siskoa ja veli. Hän valmistui Lincoln-Sudbury Regional High Schoolista vuonna 1999. Tämän jälkeen Evans matkusti New Yorkiin pyrkiäkseen näyttelijäksi.
Ura

Näyttelijäuransa televisiossa Evans aloitti 19-vuotiaana ja tuli julkisuuteen lyhytikäisen Opposite Sex -televisiosarjan myötä, jonka jälkeen hän vieraili sarjoissa kuten Takaa-ajettu ja Käytäväpeliä, kunnes esiintyi vuonna 2001 elokuvassa Not Another Teen Movie. Evans näytteli Johnny Stormia elokuvissa Fantastic Four ja sen jatko-osassa Fantastic Four: Hopeasurffari. Hän oli myös mukana tietokoneanimaatioelokuvassa Teini-ikäiset mutanttininjakilpikonnat Casey Jonesin äänenä.
Vuonna 2011 Evans esiintyi ensimmäisen kerran Kapteeni Amerikkana elokuvassa Captain America: The First Avenger. Sen jälkeen hän on esiintynyt samassa roolissa elokuvissa The Avengers (2012), Captain America: The Return of the First Avenger (2014), Avengers: Age of Ultron (2015), Captain America: Civil War (2016), Avengers: Infinity War (2018) ja Avengers: Endgame (2019).
Näyttelemisen lisäksi Evans on kiinnostunut ohjaamisesta. Hänen esikoisohjauksensa, pienen budjetin romanttinen draamaelokuva Before We Go, sai ensi-iltansa Toronton elokuvajuhlilla syyskuussa 2014. Evans myös näytteli elokuvassa miespääosaa.
Yksityiselämä

Evans avioitui syyskuussa 2023 kaksi vuotta aiemmin tapaamansa häntä 16 vuotta nuoremman portugalilaisen Alba Babtistan kanssa.
Aiheesta muualla

Kuvia tai muita tiedostoja aiheesta Chris Evans Wikimedia Commonsissa
Chris Evans Elonetissä.
Chris Evans Internet Movie Databasessa. (englanniksi)
Chris Evans San Diegon Comic-Conissa 2014.
British Academy Film Awards 2016

| Bafta-gaala 2016 |
| --- | --- |
Päiväys:  14. helmikuuta 2016
Paikka:  Royal Opera House, Lontoo
Juontaja:  Stephen Fry
Kohokohtia
Paras elokuva:  The Revenant
Paras brittielokuva:  Brooklyn
Paras ohjaaja:  Alejandro G. Iñárritu The Revenant
Paras miespääosa:  Leonardo DiCaprio The Revenant
Paras naispääosa:  Brie Larson Room
Eniten palkintoja:  The Revenant (4) Mad Max: Fury Road (4)
Eniten ehdokkuuksia:  Carol (9) Vakoojien silta (9)
 ← 2015  Bafta-gaala  2017 →
British Academy Film Awards 2016 oli 69:s Bafta-palkintogaala, jossa jaettiin palkintoja vuoden 2015 elokuville. The Revenant ja Mad Max: Fury Road saivat eniten palkintoja neljällä Baftalla.
Gaala järjestettiin Royal Opera Housessa Lontoossa 14. helmikuuta 2016 ja sen juonsi Stephen Fry. Ehdokkaat julkaistiin 8. tammikuuta 2016.
Aiheesta muualla

Virallinen sivusto (englanniksi)
Chateaubriand (pihvi)

Chateaubriandia béarnaisekastikkeen kanssa.
Chateaubriand (joskus châteaubriant tai lannepaisti,  ransk. [ʃatobʁijɑ̃]) on paksu naudanlihasta valmistettu pihvi, joka jätetään sisältä raa’aksi ja tarjoillaan persiljavoin ja raastetun piparjuuren kera, lisukkeena ranskalaiset perunat.
Pihvi on saanut nimensä ranskalaisen kirjailijan ja diplomaatin François-René de Chateaubriandin mukaan.
Chateaubriand leikataan naudan sisäfileen takimmaisesta päästä noin kolmen senttimetrin paksuiseksi.
Aiheesta muualla

Kuvia tai muita tiedostoja aiheesta Chateaubriand (pihvi) Wikimedia Commonsissa
British Academy Film Awards 2013

British Academy Film Awards 2013
10. helmikuuta 2013
jo
Paras elokuva: 

Argo
Paras brittielokuva: 

007 Skyfall
Paras ohjaus: 

Ben Affleck
Eniten palkintoja: 

Les Misérables (4)
Eniten ehdokkuuksia: 

Lincoln (10)
British Academy Film Awards 2013 oli 66:s Bafta-palkintogaala, jossa jaettiin palkintoja vuoden 2012 elokuville. Gaala järjestettiin Royal Opera Housessa Lontoossa 10. helmikuuta 2013. Gaalan juonsi jälleen Stephen Fry.
Aiheesta muualla

Virallinen sivusto (englanniksi)
Kaija Hinkula

Kaija Hinkula (s. 1984) on suomalainen taidemaalari. Hän opiskeli vuosina 2003–04 Limingan taidekoulussa, syksyllä 2006 Granadan yliopistossa ja vuosina 2004–08 Saimaan ammattikorkeakoulussa. Vuonna 2021 hän valmistui kuvataiteen maisteriksi Taideyliopiston Kuvataideakatemiasta. Hänen yksityisnäyttelyitään on järjestetty Suomessa ja Alankomaissa ja muualla euroopassa. Hän on myös osallistunut lukuisiin yhteisnäyttelyihin Suomessa, Virossa, Saksassa, Alankomaissa ja Sloveniassa. Hinkulan töitä kuuluu muun muassa Suomen valtion taidekokoelmiin, Oulun taidemuseon sekä Helsingin taidemuseon kokoelmiin. Hän on Suomen Taidemaalariliiton jäsen.
Hinkulan asuin- ja työskentelypaikka on Oulu.
Aiheesta muualla

Viralliset sivut
Kashmirin vuoden 2016 levottomuudet

Kashmirin musliminuoret heittelevät Intian turvallisuuspoliisia kivillä elokuussa 2016.
Kashmirin vuoden 2016 levottomuudet viittaa Intian turvallisuusjoukkojen ja muslimiprotestoijien välisin yhteenottoihin Kashmirissa. Levottomuudet alkoivat 8. heinäkuuta 2016 ja loppuivat helmikuussa 2017. Intia ja Pakistan ovat pitkään kiistelleet muslimienemmistöisestä Kashmirista.
Intian turvallisuusjoukot surmasivat maailmalla terroristina yleisesti pidetyn nuoren separatistijohtaja Burhan Wanin, jonka johdosta Kashmirin separatistit kutsuivat tämän jälkeen muslimeita protesteihin. Nämä hyökkäsivät poliisiasemille ja heittelivät kiviä. Väkivaltaan vastattiin ulkonaliikkumiskielloin, turvallisuusjoukkojen voimin väkivalloin ja estämällä puhelinten ja internetin toimintaa. Intia ja Pakistan syyttelivät toisiaan tapahtumista. Levottomuudet rauhoittuivat hieman heinäkuun lopussa, mutta tämän jälkeen ne jatkuivat kuitenkin yhä seuraavina kuukausina. Levottomuuksissa loukkaantui yli 10000 ihmistä ja kuoli yli 70. Syyskuussa 17 Intian sotilasta kuoli terrori-iskussa ja Intian joukot tappoivat kaksi Pakistanin sotilasta raja-alueella, mikä kiristi Intian ja Pakistanin välejä entisestään.
Protestien syy

Intian turvallisuusjoukot tappoivat musliminuorison ihaileman 22-vuotiaan separatistijohtaja Burhan Wanin. Intialaiset epäilivät Wania turvallisuusjoukkojen jäsenten ja poliitikon surmista. Hänen johtamaansa Hizbul Mujahideen-järjestöä pidettiin yleisesti terroristijärjestönä. Pakistan taas kutsui Wania marttyyriksi. Intian pääministeri Singhselvennä syytti Pakistania levottomuuksien lietsomisesta. Separatistijohtajat kutsuivat kansaa protesteihin. Vastatoimena Intia julisti Kashmirin joihinkin osiin ulkonaliikkumiskiellon ja sulki Internetin palveluita.
Kapina

9. heinäkuuta väkijoukot hyökkäsivät 20:lle poliisiasemalle, jolloin 200 ihmistä haavoittui ja yhdeksän kuoli. Protestoijat jatkoivat hyökkäyksiään intialaishallinnon kohteisiin. Protestoijien joukossa oli kranaatteja heitelleitä separatisteja. Hallitus evakuoi työntekijöitään levottomilta alueilta. Hallitus julisti 15. heinäkuuta ulkonaliikkumiskiellon koko Kashmiriin ja sammutti puhelinliittymät. Levottomuudet alkoivat hieman rauhoittua heinäkuun lopuilla. Mutta ne jatkuivat yhä elo-syyskuussa.
Intia vuorotellen kovensi ja lievensi eri alueilla ulkonaliikkumiskeltoja ja muita keinoja tilanteen mukaan pyrkien hallitsemaan protestointia. Turvallisuusviranomaiset jahtasivat separatisteja.
Intian kirurgiset iskut

Muslimimilitantit tappoivat 18 Intian sotilasta hyökkäyksessä armeijan tukikohtaan Urissa.
Intia ilmoitti julkisesti iskeneensä separatisteja vastaan Pakistanin ja Intian välisellä rajalla. Pakistan sanoi, että välikohtauksessa kuoli 2 sotilasta kiistäen Intian joukkojen käyneen alueellaan.
Seuraukset

Kashmirin yhteenotoissa lokakuun alkuun mennessä oli kuollut yli 70 ihmistä. Lisäksi loukkaantui 4 000 turvajoukkojen jäsentä ja 7 000–13 000 siviiliä. Intia ja Pakistan kielsivät toistensa tuottamat elokuvat.
British Academy Film Awards 2017

| Bafta-gaala 2017 |
| --- | --- |
Päiväys:  12. helmikuuta 2017
Paikka:  Royal Albert Hall, Lontoo
Juontaja:  Stephen Fry
Kohokohtia
Paras elokuva:  La La Land
Paras brittielokuva:  I, Daniel Blake
Paras ohjaaja:  Damien Chazelle La La Land
Paras miespääosa:  Casey Affleck Manchester by the Sea
Paras naispääosa:  Emma Stone La La Land
Eniten palkintoja:  La La Land (5)
Eniten ehdokkuuksia:  La La Land (11)
 ← 2016  Bafta-gaala  2018 →
British Academy Film Awards 2017 oli 70:s Bafta-palkintogaala, jossa jaettiin palkintoja vuoden 2016 elokuville. Gaala järjestettiin Royal Albert Hallissa, Lontoossa 12. helmikuuta 2017.
Ehdokkaat julkistettiin 10. tammikuuta. Eniten ehdokkuuksia sai La La Land yhdellätoista ehdokkuudella.
Aiheesta muualla

Virallinen sivusto (englanniksi)
Yhdysvaltain presidentinvaalit 1828

Yhdysvaltain presidentinvaalit 1828 olivat 11:nnet Yhdysvaltain presidentinvaalit, ja ne järjestettiin 31. lokakuuta – 2. joulukuuta 1828. Vaalit olivat toisto vuoden 1824 vaaleista, sillä vastakkain olivat istuva presidentti John Quincy Adams kansallisrepublikaanisesta puolueesta ja Andrew Jackson nuoresta demokraattisesta puolueesta. Toisin kuin vuonna 1824, Jackson voitti Adamsin, ja siitä alkoi demokraattien valta-asema maan politiikassa. Adams oli toinen istuva presidentti, joka oli hävinnyt vaalit, isänsä John Adamsin jälkeen.lähde?
Tulokset

Yhdysvaltain presidentinvaalit 1828
| Presidenttiehdokas | Presidenttiehdokas | Puolue | Kotiosavaltio | Kansanäänet> Määrä | Kansanäänet>  % | Valitsijamiesäänet |
| --- | --- | --- | --- | --- | --- | --- |

|  | Andrew Jackson | Demokraatit | Tennessee | 642 553 | 56,0 | 178 |
|  | John Quincy Adams | Kansallisrepublikaanit | Massachusetts | 500 897 | 43,6 | 83 |
| Muut | Muut | Muut | Muut | 4 568 | 0,4 | – |

| Yhteensä | Yhteensä | Yhteensä | Yhteensä | 1 148 018 | 100 | 261 |
| Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | 131 |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United States presidential election, 1828
Käännös suomeksi
Who’s That Girl

| Who's That Girl Madonna |
| --- | --- | --- |

Soundtrack-albumin tiedot
 Äänitetty : 1987
 Julkaistu: 21. heinäkuuta 1987
 Tuottaja(t): Madonna, Patrick Leonard, Stephen Bray
 Tyylilaji: pop
 Kesto: 39.51
 Levy-yhtiö: Sire Records
Madonnan muut julkaisut
| True Blue 1987 | Who's That Girl 1986 | You Can Dance 1987 |
Singlet albumilta Who’s That Girl
 ”Who’s That Girl” Julkaistu: 23. heinäkuuta 1987  ”Causing a Commotion” Julkaistu: 25. elokuuta 1987  ”The Look of Love” Julkaistu: 25. marraskuuta 1987
Who’s That Girl on yhdysvaltalaisen poplaulajan Madonnan ensimmäinen soundtrack ja neljäs äänite. Se julkaistiin Who’s That Girl -elokuvaa varten, jonka pääosaa Madonna itse näytteli. Albumi julkaistiin 21. heinäkuuta 1987.
Toisin kuin elokuvasta, Who’s That Girl -albumista tuli kansainvälinen menestys. Albumin ensimmäinen single, Who’s That Girl, nousi listojen kärkisijoille useissa maissa, muun muassa Yhdysvalloissa ja Isossa-Britanniassa. Toisena singlenä julkaistiin Causing a Commotion, mutta siitä ei kehkeytynyt ensimmäisen kaltaista jättimenestystä. Vielä huonommin menestyi kolmas single, Look of Love, joka julkaistiin Pohjois-Amerikan ulkopuolella ja jonka saavutuksiin voidaan lukea vain pääsy Ison-Britannian top10-listalle.
Vaikka Madonna oli albumin päätähti esittäessään suurimman osan albumin kappaleista ja albumi yleisesti mainitaan Madonnan tuotannoksi, se on oikeasti eri esittäjiä -albumi viiden muun musiikkiesityksen vuoksi. Duncan Fauren ”24 Hours” ja Michael Davidsonin ”Turn It Up” on myös julkaistu albumilta singleinä.
Kappaleet

Who’s That Girl – 3.58  (Madonna)
Causing a Commotion – 4.20  (Madonna)
The Look of Love – 4.03  (Madonna)
24 Hours – 3.38  (Duncan Faure)
Step by Step – 4.43  (Club Nouveau)
Turn it Up – 3.56  (Michael Davidson)
Best Thing Ever – 3.51  (Scritti Politti)
Can’t Stop – 4.45  (Madonna)
Coco Loco (So So Bad) – 6.22  (Coati Mundi)
Ushma Olava

| Ushma Olava> Henkilötiedot |
| --- | --- |
Syntynyt: 4. elokuuta 1981 (ikä 43) Helsinki
Ammatti:  näyttelijä, laulaja
Puoliso:  Pekka Olava (2005–)
Näyttelijä
Aktiivisena:  2002–
Aiheesta muualla
IMDb 
Elonet
Ushma Susanna Olava (o.s. Karnani, s. 4. elokuuta 1981 Helsinki) on suomalainen laulaja ja näyttelijä. Hän tuli tunnetuksi ollessaan Suomen ensimmäisen Popstars-yhtye Gimmelin jäsen. Yhtyeen hajottua Olava aloitti vuonna 2004 opiskelun Teatterikorkeakoulussa, jonne hän pääsi opiskelemaan toisella yrittämällä. Teatteritaiteen maisteriksi hän valmistui vuonna 2009.
Olava on näyttelijän urallaan esiintynyt pääasiassa teatterissa. Vuodet 2013–2014 hänet oli kiinnitetty Hämeenlinnan Teatteriin. Televisiossa hänet on nähty muun muassa sarjoissa Donna Paukku (2006–2007) sekä brittiläisen The Office -sarjan suomalaisessa versiossa Konttori (2017–2019). Syksyllä 2019 hänet nähtiin Lahden kaupunginteatterin tuotannossa Nunnia ja konnia -musikaalin pääosassa. Syksyllä 2021 hän palasi Lahden kaupunginteatteriin vierailevana näyttelijänä musikaalissa Waitress – Unelmien resepti.
Olavan isä on intialainen ja äiti suomalainen. Hän on ollut vuodesta 2005 naimisissa valosuunnittelija Pekka Olavan kanssa.
Filmografia > Televisiosarjat

| Vuosi | Sarja | Rooli |
| --- | --- | --- |
| 2006–2007 | Donna Paukku | Martina Koskinen |
| 2017–2019 | Konttori | Leyla |
| 2019 | Syke | Tuuli Laakso |
| 2019 | Hillo | Taijan pomo |
| 2019–2022 | Aikuiset | juristi Hanna |
| 2022 | Kultakala | diagnosoiva lääkäri |
| 2022 | Rakkaat lapset | Elin |
| 2023 | Putous | useita rooleja |
| 2023 | Sunnuntailounas | hoitaja |
Meduusanpääkierto

| Meduusanpääkierto |
| --- | --- |
 Meduusanpääkierron kukka.
Uhanalaisuusluokitus
 Silmälläpidettävä  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Solanales
Heimo::  Kiertokasvit
Suku::  Kierrot Convolvulus
Laji::  caput-medusae
Kaksiosainen nimi
 Convolvulus caput-medusae  Lowe 
Katso myös
   Meduusanpääkierto Commonsissa 
Infobox OKVirheellinen NIMI-arvo: 
Meduusanpääkierto (Convolvulus caput-medusae) on Kanariansaarilla kotoperäisenä esiintyvä kiertokasvilaji.
Se kasvaa paikoittain Gran Canarian ja Fuerteventuran saarilla. Meduusanpääkierto kasvaa rannikoiden lähellä, yleensä tuulen kuljettamalla kalkkikivihietikolla ja joskus sisämaan hietikoilla ja hiekkakivitasangolla. Hietikoilla laji viihtyy yhdessä hopeaherikin (Polycarpaea nivea) tai Heliotropium bacciferum -heliotroopin kanssa. Gran Canarian rannikon suolamaalla laji kasvaa yhdessä arinaganmaitteen (Lotus arinagensis), tyrskyputken (Astydamia latifolia), hopeavärttinäohdakkeen (Atractylis preauxiana), marokontyräruohon (Herniaria fontanesii) ja kanarianmehikorvan (Zygophyllum fontanesii) kanssa. Joskus lajia esiintyy myös pensasrisuvalvattia (Launaea arborescens), piiskakilokkia (Salsola vermiculata) ja Bassia tomentosa-suolukkaa kasvavalla ruderaateilla.
Lajia arvioidaan olevan jäljellä lähes 90 000 yksilöä, ja se on luokiteltu silmälläpidettäväksi. Varsinkin Gran Canarialla kasvi on voimakkaasti taantunut elinympäristöjen hävittämisen vuoksi.
Evita (albumi)

| Evita Madonna |
| --- | --- | --- |

Soundtrack-albumin tiedot
 Äänitetty : 1995
 Julkaistu: 25. lokakuuta 1996
 Tuottaja(t): Nigel Wright, Alan Parker, Andrew Lloyd Webber, David Caddick
 Tyylilaji: pop
 Kesto: 77.17
 Levy-yhtiö: Warner Bros.
Madonnan muut julkaisut
| Something to Remember 1995; | Evita 1996 | Ray Of Light 1998 |
Singlet albumilta Evita
 ”You Must Love Me” Julkaistu: 27. lokakuuta 1996  ”Don’t Cry for Me Argentina” Julkaistu: 4. helmikuuta 1997  ”Another Suitcase in Another Hall” Julkaistu: 18. maaliskuuta 1997
Evita on yhdysvaltalaisen poplaulaja Madonnan kolmas soundtrack sekä kahdestoista äänite. Se julkaistiin vuonna 1996.
Albumi oli kansainvälinen menestys. Se nousi Yhdysvaltojen albumilistan toiselle sijalle ja Ison-Britannian albumilistalle ykköseksi. Albumilta julkaistiin kolme singleä, joista kaikista tuli menestyksiä: Oscar-palkinnon ja Golden Globen parhaasta alkuperäislaulusta saaanut "You Must Love Me" sekä "Don't Cry For Me Argentina" ja "Another Suitcase in Another Hall". Huomionarvoista on se, että kaikki kappaleet eivät ole Madonnan laulamiaselvennä.
Kappaleet

Levy 1
A Cinema in Buenos Aires, 26 July 1952 – 1.20
Requiem For Evita – 4.16
Oh What A Circus – 5.44
On This Night of a Thousand Stars – 2.24
Eva And Magaldi/Eva Beware Of The City – 5.20
Buenos Aires – 4.09
Another Suitcase in Another Hall – 3.33
Goodnight and Thank You – 4.18
The Lady's Got Potential – 4.24
Charity Concert/The Art Of The Possible – 2.33
I'd Be Surprisingly Good For You – 4.18
Hello and Goodbye – 1.46
Peron's Latest Flame – 5.17
A New Argentina – 8.13
Levy 2
On The Balcony of The Casa Rosada 1 – 1.28
Don't Cry for Me Argentina – 5.31
On The Balcony of The Casa Rosada 2 – 2.00
High Flying, Adored – 3.32
Rainbow High – 2.26
Rainbow Tour – 4.50
The Actress Hasn't Learned The Lines (You'd Like To Hear) – 2.31
And The Money Kept Rolling In (And Out) – 3.53
Partido Feminista – 1.40
She Is a Diamond – 1.39
Santa Evita – 2.30
Waltz For Eva And Che – 4.31
Your Little Body's Slowly Breaking Down – 1.24
You Must Love Me – 2.50
Eva's Final Broadcast – 3.05
Latin Chant – 2.11
Lament – 5.17